Ernst Robert Curtius
Store norske leksikon,Språk og litteratur,Litteraturvitenskap,Litteraturforskere og kritikere
Ernst Robert Curtius var en tysk litteraturforsker. Han var forfatter av en rekke litteraturhistoriske arbeider, særlig om fransk diktning.
Curtius tok tidlig til motmæle mot nazismen, blant annet i kampskriftet Deutscher Geist in Gefahr (1933, «Den tyske ånd i fare»). Under det nazistiske styret i Tyskland (1933–1945) fikk han skriveforbud.Curtius' hovedverk Europäische Literatur und lateinisches Mittelalter (1948, «Europeisk litteratur og latinsk middelalder») er sterkt påvirket av Arnold J. Toynbees historiesyn.Han var brorsønns sønn av Georg Curtius. Les mer i Store norske leksikon Tysklands litteratur